Schalk Burger word ook pappaMaandag was beslis nie blou vir die Springbok Schalk Burger nie, alhoewel hy wel blou babakleertjies sal moet aanskaf. Schalk en sy vrou, Michele, het vanoggend ŉ babaseuntjie ryker geword. Mark Boucher, ŉ voormalige paaltjiewagter van die Proteas, was van die eerste mense wat die egpaar op Twitter geluk gewens het. Hy skryf: ”Congrats to Scala and @MicheleBurger1 on the birth of baby Schalk!!! The future Bok NO 6??? No doubt!!!” [Geluk Scala en Michele met die geboorte van baba Schalk! Die toekomstige No. 6-bok? Geen twyfel!] Die ooievaar is omtrent vandag bedrywig. Maroela Media het vroeër berig van die sanger Adam Tas en sy vrou, Caren, wat ook ŉ pienkvoetjie ryker geword het. Lees meer hier.